**Výberové a hodnotiace (bodovacie) kritériá pre výber projektov v rámci implementácie stratégie CLLD schválené Riadiacim orgánom pre PRV SR 2014 - 2020**

**Podopatrenie: 7.2   
Podpora na investície do vytvárania, zlepšovania alebo rozširovania všetkých druhov infraštruktúr malých rozmerov vrátane investícií do energie z obnoviteľných zdrojov a úspor energie**

**Opatrenie stratégie:2.1.2 Podpora pri skvalitňovaní miestnej infraštruktúry.**

**Výberové kritériá:**

1. Príspevok k aspoň jednej fokusovej oblasti daného opatrenia.
2. Investície v rámci tejto operácie sú oprávnené na podporu, ak sa príslušné operácie vykonávajú v súlade s plánmi rozvoja obcí vo vidieckych oblastiach a ich základných služieb a sú konzistentné s akoukoľvek príslušnou stratégiou miestneho rozvoja, príp. sa opierajú o Miestnu Agendu 21, resp., iné plány a rozvojové dokumenty.
3. V prípade investícií do miestnych komunikácii, tie budú umožnené len v malom rozsahu a za predpokladu, že prispievajú k oživeniu znevýhodnenej vidieckej oblasti, kde môže zlepšiť prepojenie medzi vidieckymi oblasťami a širšou dopravnou sieťou príp. budú prispievať k miestnemu ekonomickému rozvoju (napr. k rozvoju vidieckeho cestovného ruchu a pod.). Investícia do miestnych komunikácii musí mať jasné odôvodnenie príspevku k miestnemu rozvoju, zrekonštruovaná alebo postavená komunikácia musí spĺňať deklarovaný účel (napojenie na inú cestu, spojenie bodu A s bodom B, a pod.).
4. V prípade projektu, predkladaného združeniami  obcí, musia obce preukázať spoluprácu predložením relevantnej zmluvy.
5. Neumožňuje sa umelé rozdeľovanie projektu na etapy, t.z. každý samostatný projekt musí byť po ukončení realizácie funkčný, životaschopný a pod..
6. Povinnosť uplatňovať sociálny aspekt pri verejnom obstarávaní.
7. Posledná žiadosť o platbu sa musí podať v lehote do štyroch rokov od nadobudnutia účinnosti zmluvy. V prípade výziev, kedy lehota na podanie poslednej žiadosti o platbu nemôže byť dodržaná (napr. v súvislosti s končiacim sa programovým obdobím), je termín na podanie poslednej žiadosti o platbu najneskôr do 30.06.2023.

**Hodnotiace kritériá:**

|  |  |  |  |
| --- | --- | --- | --- |
| P. č. | Kritérium | Body | Poznámka |
| 1. | Projekt sa prioritne zameriava na :  - zlepšenie vzhľadu obcí – úprava a tvorba verejných priestranstiev, námestí, parkov a pod  - výstavba a rekonštrukcia miestnych komunikácií, lávok, mostov, chodníkov a záchytných parkovísk, | 15  7 |  |
| 2. | Deklarované oprávnené výdavky žiadateľom v súvislosti s projektom sú:  Max. vo výške 20 tis. € vrátane  Max. vo výške 35 tis. € vrátane  Viac ako 35 tis. € | 10  7  5 |  |
| 3. | Projekt podáva a je realizovaný v obci do 500 obyvateľov vrátane alebo projekt má dosah na viac obcí a podáva ho združenie obcí | 7 | Údaje zo Štatistického úradu SR k 31.12. roku predchádzajúceho podaniu ŽoNFP.  http://datacube.statistics.sk/#!/view/sk/VBD\_DEM/om7010rr/Preh%C4%BEad%20stavu%20a%20pohybu%20obyvate%C4%BEstva%20-%20obce%20%5Bom7010rr%5D |
| 4. | Projekt súvisí aj s ekonomickým rozvojom alebo projekt kombinuje viacero akcií vytvárajúcich konkrétne podmienky pre ekonomický rozvoj vidieckych obcí (t. z. napr., že podporené investície budú mať pozitívny vplyv na zamestnanosť, rozvoj podnikania a pod.), za predpokladu súladu ekonomického rozvoja s ochranou životného prostredia a racionálneho využitia prírodných zdrojov | 5 |  |
| 5. | Projekt rieši aj uľahčenie prístupu marginalizovaných skupín ( vrátane marginalizovaných rómskych komunít) alebo súčasťou projektu je aj zelená infraštruktúra. | 5 |  |
| 6. | Žiadateľovi nebol doposiaľ schválený žiadny projekt v rámci stratégie CLLD | 15 |  |
| 7. | Realizáciou projektu sa žiadateľ zaviaže zvýšiť počet pracovných miest súvisiacich s projektom minimálne o 1 zamestnanca minimálne na 2 roky, a to najneskôr do 6 mesiacov od doby realizácie investície. | 3 | Vykazujú sa miesta súvisiace so samotnou realizáciou projektu, nie celkové miesta v podniku. Za počiatočný stav sa berie stav pred investíciou. Žiadateľ musí preukázateľne označovať uvedené miesta označením miesto PRV. Berie sa pracovné miesto na celý úväzok. V prípade čiastočných úväzkov resp. sezónnych zamestnancov sa metodika posudzovania uvedie vo výzve. Miesto sa musí vytvoriť najneskôr do 6 mesiacov od realizácie investície (spôsob a podmienka uplatnenia kritéria je uvedená v prílohe č. 6B Výzvy na predkladanie ŽoNFP, v časti M07, kapitola 1.2.3, poradové číslo kritéria 1.9 (str. 130) |
| 8. | Hodnotenie kvality projektu – kvalitatívne hodnotenie   1. vhodnosť, účelnosť a komplexnosť projektu 2. spôsob realizácie projektu 3. rozpočet a nákladová efektívnosť 4. administratívna, odborná a technická kapacita 5. udržateľnosť projektu | max  40 | Spolu maximálne 40 bodov |
| **Spolu maximálne** | | | **100** |  |

Žiadateľ spolu so žiadosťou ako samostatnú prílohu predkladá Projekt realizácie, ktorý obsahuje minimálne:

1. cieľ projektu,
2. popis súčasného a požadovaného stavu,
3. popis spôsobu realizácie,
4. prínosy realizácie projektu na žiadateľa a na okolie,
5. rozpočet s dôrazom na efektívnosť a hospodárnosť, spôsob výpočtu nákladov na obyvateľa, výpočet vidieckosti,
6. popis administratívnej, odbornej, finančnej a technickej kapacity žiadateľa na realizáciu projektu,
7. spôsob riešenia prístupu marginalizovaných skupín ak sa uplatňuje,
8. prepojenie na ekonomický rozvoj, zamestnanosť, životného prostredia a pod. ak sa uplatňuje,
9. zelená infraštruktúra ak sa uplatňuje,
10. spôsob zabezpečenia udržateľnosti projektu.

Na základe Projektu realizácie bude hodnotená kvalita predloženého projektu nasledovne:

|  |  |  |
| --- | --- | --- |
| **Hodnotenie kvality projektu** | | |
| **A Vhodnosť, účelnosť a komplexnosť projektu, reálnosť dosiahnutia cieľov projektu** | | |
| **A. 1 Zabezpečenie komplexného prístupu, vhodnosti a účelnosti** | | |
| **Rozpätie** | **Popis** | **Body** |
| Dobrý | Cieľ je dostatočne identifikovaný. Účel je dodržaný. | 1 |
| Veľmi dobrý | Cieľ projektu je definovaný v súvislosti s komplexným riešením u žiadateľa. Popisom je preukázaná vhodnosť a účelnosť projektu v nadväznosti na danú hustotu obyvateľstva a prírodné podmienky. | 3 |
| Vynikajúci | Cieľ projektu je jednoznačne a veľmi dobre definovaný v súvislosti s komplexným riešením u žiadateľa s evidentným zlepšením v nadväznosti na primárny cieľ projektu. Jednotlivé činnosti a aktivity komplexne riešia požadovaný stav. Popisom je preukázaná vynikajúca vhodnosť a účelnosť projektu v nadväznosti na danú hustotu obyvateľstva a prírodné podmienky. | 5 |
| **A.2 Definovanie cieľov projektu k podpore činností, ktoré sú v rámci danej obci nedostatočné a reálnosť ich dosiahnutia** | | |
| **Rozpätie** | **Popis** | **Body** |
| Dobré | Z projektu vyplýva, že navrhované aktivity a činnosti sú u žiadateľa nedostatočné, trend vývoja príslušných ukazovateľov potvrdzuje opodstatnenosť realizácie činností, dosiahnutie cieľov projektu však nemusí byť na 100% reálne. | 1 |
| Veľmi dobré | Z projektu vyplýva, že uvedené aktivity sú u žiadateľa nedostatočné a z hľadiska trendu vývoja príslušných ukazovateľov je realizácia takýchto činností veľmi potrebná. Dosiahnutie cieľov projektu jeho realizáciou je pravdepodobne reálne. | 3 |
| Vynikajúce | Realizácia navrhovaných činností a aktivít výraznou mierou prispeje k naplneniu zadefinovaných cieľov. Reálnosť dosiahnutia cieľov je veľmi vysoká. | 5 |
| **B. Spôsob realizácie projektu, uskutočniteľnosť a harmonogram** | | |
| **Rozpätie** | **Popis** | **Body** |
| Dobrý | Činnosti projektu a spôsob realizácie je primerane stanovený a popísaný, postup realizácie má logickú nadväznosť. Existujú predpoklady, že cieľ projektu by mohol byť dobre naplnený. Projekt definuje riziká a berie do úvahy skutočnosti, ktoré môžu mať vplyv na jeho realizáciu. Riziká sú eliminované čiastočne. Časový harmonogram realizácie aktivít nie je stanovený ideálne, pravdepodobne budú vyžadované aspoň minimálne zmeny (harmonogramu, činností, rozpočtu). | 1 |
| Veľmi dobrý | Činnosti projektu a spôsob realizácie je veľmi dobre stanovený a popísaný, postup realizácie má logickú nadväznosť. Existujú predpoklady, že cieľ projektu bude naplnený. Projekt definuje riziká a berie do úvahy všetky skutočnosti, ktoré môžu mať vplyv na jeho realizáciu. Riziká sú eliminované. Časový harmonogram realizácie aktivít je stanovený veľmi reálne a nie je identifikovaný žiadny problém s realizáciou projektu. | 3 |
| Vynikajúci | Všetky činnosti projektu sú reálne stanovené, dostatočne podrobne popísané a majú logickú nadväznosť. Spôsob a postup realizácie je logicky a zrozumiteľne popísaný. Je reálny predpoklad, že projekt bude veľmi úspešne zrealizovaný - obsahuje všetky potrebné činnosti na dosiahnutie stanoveného cieľa a berie do úvahy všetky skutočnosti, ktoré môžu mať vplyv na jeho realizáciu. Všetky zadefinované riziká sú vhodne eliminované. Časový harmonogram a postupnosť všetkých činností je stanovený reálne a je predpoklad úspešného naplnenia cieľov projektu v zmysle predloženého časového harmonogramu. V prípade, že sú identifikované riziká nedodržania harmonogramu, je plne zabezpečená ich eliminácia. | 5 |
| **C Rozpočet a nákladová efektívnosť, realizovateľnosť projektu z finančného hľadiska** | | |
| **Rozpätie** | **Popis** | **Body** |
| Dobré | Rozpočet projektu pokrýva realizáciu všetkých činností. Žiadateľ má zabezpečené dostatočné zdroje na zabezpečenie úspešnej realizácie. Rozpočet neobsahuje matematické chyby. | 1 |
| Veľmi dobré | Rozpočet projektu veľmi dobre zabezpečuje realizáciu projektu, reálne odpovedá zabezpečovaným činnostiam, rozpočet je bez chýb. Zároveň pokrýva riziká spojené s realizáciou. | 3 |
| Vynikajúce | Rozpočet projektu vynikajúco pokrýva realizáciu všetkých projektovaných činností. Z hľadiska efektívnosti vynaložených zdrojov maximálne zohľadňuje danosti danej obce. Žiadateľ má zabezpečené dostatočné zdroje na zabezpečenie úspešnej realizácie. Rozpočet neobsahuje matematické chyby. Zároveň eliminuje prípadné riziká spojené s realizáciou. | 5 |
| **D Administratívna, odborná a technická kapacita žiadateľa** | | |
| **D.1 Preukázateľnosť dostatočných odborných skúsenosti žiadateľa** | | |
| **Rozpätie** | **Popis** | **Body** |
| Dobrá | Žiadateľ má sám alebo s pomocou iných osôb skúsenosti s realizáciou činností v príslušnej oblasti. Zároveň vie preukázať aj odbornú spôsobilosť na primerané zabezpečenie požadovaných činností sám resp. prostredníctvom iných osôb, ktoré na základe uzatvorených zmluvných vzťahov bude využívať na realizáciu projektu. | 1 |
| Veľmi dobra | Žiadateľ sám alebo s pomocou iných osôb má veľmi dobré skúsenosti s realizáciou činností v príslušnej oblasti. Zároveň vie sám resp. prostredníctvom iných osôb, ktoré na základe uzatvorených zmluvných vzťahov bude využívať na realizáciu projektu preukázať aj odbornú a technickú spôsobilosť na veľmi dobré zabezpečenie požadovaných činností a realizácie projektu. | 3 |
| Vynikajúca | Žiadateľ sám alebo s pomocou iných osôb má vynikajúce odborné skúsenosti v príslušnej oblasti resp. vie dokladovať vynikajúcu schopnosť zabezpečiť realizáciu investície z technickej a odbornej stránky prostredníctvom deklarovaných skúseností sám resp. prostredníctvom iných osôb, ktoré na základe uzatvorených zmluvných vzťahov bude využívať na realizáciu projektu. | 5 |
| **D.2 Zabezpečenie administratívnych kapacít** | | |
| **Rozpätie** | **Popis** | **Body** |
| Dobré | Žiadateľ má sám alebo zmluvne prostredníctvom tretích osôb dostatočne a účelne definované administratívne kapacity na zabezpečenie realizácie projektu v rámci celej doby trvania. | 1 |
| Veľmi dobré | Žiadateľ má sám alebo zmluvne prostredníctvom tretích osôb veľmi dobre definované administratívne kapacity na zabezpečenie realizácie projektu v rámci celej doby trvania. | 3 |
| Vynikajúce | Žiadateľ má sám alebo zmluvne prostredníctvom tretích osôb nadštandardné a vynikajúco definované administratívne kapacity na zabezpečenie realizácie projektu v rámci celej doby trvania. | 5 |
| **E Udržateľnosť projektu** | | |
| **E.1 Finančná, technologická a technická udržateľnosť výsledkov projektu** | | |
| **Rozpätie** | **Popis** | **Body** |
| Dobrá | Projekt je v súlade s trendmi vývoja v príslušnej oblasti a žiadateľ popisuje finančnú udržateľnosť výsledkov projektu, ktorá je odzrkadlená aj vo finančnej analýze projektu. Technologicky a technicky je projekt primerane riešený. | 1 |
| Veľmi dobrá | Žiadateľ má stabilné a dostatočné zdroje financovania. Projekt je v súlade s trendmi vývoja v príslušnej oblasti a žiadateľ popisuje finančnú udržateľnosť výsledkov projektu, ktorá je odzrkadlená aj vo finančnej analýze projektu. Finančná analýza projektu neuvádza riziká v oblasti financovania. Technologicky a technicky je projekt veľmi dobre riešený. | 3 |
| Vynikajúca | Žiadateľ má stabilné a dostatočné zdroje financovania. Projekt je v súlade s trendmi vývoja v príslušnej oblasti. Finančná udržateľnosť výsledkov projektu je veľmi dobrá a  presne popísaná. Všetky riziká sú vynikajúco eliminované. Sú použité najmodernejšie technológie a techniky. | 5 |
| **E.2 Multiplikačný efekt výsledkov projektu** | | |
| **Rozpätie** | **Popis** | **Body** |
| Dobrý | Projekt realizácie čiastočne podnecuje a popisuje realizáciu ďalších činností súvisiacich s projektom. | 1 |
| Veľmi dobrý | Projekt realizácie podnecuje a popisuje realizáciu ďalších činností súvisiacich s projektom, formy spolupráce alebo šírenie dobrej praxe a ďalších nadväzujúcich aktivít. | 3 |
| Vynikajúci | Projekt vynikajúco podnecuje a popisuje realizáciu ďalších činností súvisiacich s projektom, formy spolupráce alebo šírenie dobrej praxe a ďalších aktivít. | 5 |

Princípy uplatnenia výberu:

Projekty bude vyberať MAS na základe uplatnenia hodnotiacich kritérií (bodovacieho systému), t.j. projekty sa zoradia podľa počtu dosiahnutých bodov v zmysle hodnotiacich kritérií a vytvorí sa hranica finančných možností (posúdi sa súčet finančných požiadaviek všetkých zoradených projektov s finančnou alokáciou).

Minimálna hranica požadovaných bodov z dôvodu aby sa zamedzilo schváleniu vyslovene zlých projektov je 60.

**Rozlišovacie kritériá:**

V prípade rovnosti bodov a pri prevýšení požiadavky na finančný limit nad alokáciu sa zostaví poradie ŽoNFP podľa vyššieho prideleného počtu bodov za kritérium č.7

V prípade opakovanej rovnosti počtu bodov ŽoNFP sa zostaví poradie podľa prideleného počtu bodov za kritéria v nasledujúcej zostupnosti:

* kritérium č.6
* kritérium č.3
* kritérium č.1

